習近平訪問英國

習近平訪問英國係指中共中央總書記兼中國國家主席習近平喺2015年10月19號至23號去英國嘅國事訪問。呢次係自2005年以來，中國國家元首對英國嘅首次國事訪問，亦係自2014年6月中國國務院總理李克強訪問英國後嘅又一輪中國國家領導人對英國嘅國事訪問。訪英期間，習近平去咗白金漢宮會見女王伊利沙伯二世、喺唐寧街10號會見首相甘民樂，又去咗曼徹斯特參觀曼城足球會等。 

不過，習近平嘅訪問團喺呢次訪問之後被批評非常粗魯無禮。另外，英國工黨同英國一啲傳媒亦批評呢次會面係向中國叩頭，甚至危害國家安全。

習近平
類:英國史
類:2015年